钦定古今图书集成/明伦汇编/氏族典/第312卷 > 程颐
## 钦定古今图书集成/明伦汇编/氏族典/第312卷 > 程颐

按《宋史程颐传》：“颐字正叔，年十八，上书阙下，欲天子
黜世俗之论，以王道为心。治平、元丰间，大臣屡荐，皆
不起。哲宗初，司马光、吕公著共疏其行义，召为秘书
省校书郎，擢崇政殿说书。苏轼不悦于颐，颐门人贾
易、朱光庭不能平，合攻轼。胡宗愈、顾临诋颐不宜用，
孔文仲极论之，遂出管勾西京国子监。董敦逸复摭”
其有怨望语，去官。绍圣中，削籍窜涪州。徽宗即位，徙
峡州。俄复其官，又夺于崇宁，卒。颐于书无所不读，其
学本于诚，动止语默，一以圣人为师。涪人祠颐于北
岩，世称为伊川先生。嘉定十三年，赐谥曰正公。淳祐
元年，封伊阳伯，从祀孔子庙庭。